ไทยประเดิมทองแรก! “เทนนิส” คว้าเหรียญทองเทควันโด รุ่น 49 กก. “โอลิมปิก 2020”
ไทยประเดิมทองแรก! "เทนนิส" คว้าเหรียญทองเทควันโด รุ่น 49 กก. ในการแข่งขันมหกรรมโอลิมปิก 2020 โตเกียวเกมส์
ไทยประเดิมทองแรก! "เทนนิส" คว้าเหรียญทองเทควันโด รุ่น 49 กก. ในการแข่งขันมหกรรมโอลิมปิก 2020 โตเกียวเกมส์
24 ก.ค. 2564

ผู้สื่อข่าวรายงานว่า ผลการแข่งขันกีฬาเทควันโด รุ่น 49 กก. หญิง ในการแข่งขันมหกรรมโอลิมปิก 2020 “โตเกียวเกมส์” ที่ประเทศญี่ปุ่น ปรากฎว่า นักเทควันโดชาวไทย มือวางอันดับ 1 ของรายการ (รุ่นน้ำหนักไม่เกิน 49 กิโลกรัม) นางสาวพาณิภัค วงศ์พัฒนกิจ หรือ “เทนนิส” สามารถคว้าเหรียญทอง ภายหลังเอาชนะ “อาเดรียนา เซเรโซ อิเกลเซียส” นักเทควันโดชาวสเปน ซึ่งผลงานในครั้งนี้ส่งให้ “เทนนิส” เป็นนักกีฬาไทยรายแรกในโอลิมปิก 2020 ที่คว้าเหรียญทองได้สำเร็จ
อนึ่ง นางสาวพาณิภัค วงศ์พัฒนกิจ หรือ เทนนิส เป็นนักเทควันโดหญิงทีมชาติไทยแชมป์เทควันโดโลกปี 2015 รุ่นไม่เกิน 46 กก.และปี 2019 รุ่นไม่เกิน 49 กก. พาณิภัคเป็นแชมป์เทควันโดโลกคนที่ 4 ของไทย และยังเป็นเจ้าของเหรียญทองแรกจากกีฬาเทควันโด รุ่นเยาวชนหญิง ไม่เกิน 44 กก. ในการแข่งขันกีฬาโอลิมปิกเยาวชน หรือ มหกรรมกีฬายูธโอลิมปิกเกมส์ ครั้งที่ 2 ที่เมืองหนานจิง สาธารณรัฐประชาชนจีน เป็นนักกีฬาเทควันโดคนที่ 2 ของไทย ที่สามารถคว้าเหรียญทองจากการแข่งขันครั้งนี้ต่อจากวรวงษ์ พงษ์พานิช ซึ่งเป็นนักกีฬาเทควันโดคนแรกที่คว้าเหรียญทองจากการแข่งขันในมหกรรมกีฬายูธโอลิมปิกเกมส์ ครั้งที่ 1 ที่ประเทศสิงคโปร์